## Zakon o inozemnim poslovima

### NN 53/1991 (8.10.1991.), Zakon o inozemnim poslovima

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o inozemnim poslovima

Proglašavam Zakon o inozemnim poslovima, kojeg je Sabor Republike Hrvatske
donio na sjednicama Vijeća udruženog rada 26. lipnja 1991., Vijeća općina
26. lipnja 1991. i Društveno-političkog vijeća 26. lipnja 1991. godine.

Klasa: 011-01/91-01/67

Urbroj: 71-91-1

Zagreb, 28. lipnja 1991.

Predsjednik Republike Hrvatske

**dr.Franjo Tuđman**

---

## ZAKON

### o inozemnim poslovima

I. OPĆE ODREDBE

Članak 1.

Ovaj zakon uređuje način obavljanja poslova u području međunarodnih
odnosa Republike Hrvatske, te osnove organizacije i djelovanja Ministarstva
inozemnih poslova Republike Hrvatske.

Članak 2.

Organi Republike Hrvatske djeluju u području međunarodnih odnosa na
temelju utvrđene vanjske politike Republike Hrvatske i osnovnih načela
međunarodnih prava i međunarodnih odnosa te u skladu sa smjernicama koje
određuje Sabor.

Članak 3.

U obavljanju djelatnosti u području međunarodnih odnosa organi uprave
Republike Hrvatske surađuju međusobno, kao i s drugim organima, institucijama
i ustanovama, u zemlji i inozemstvu, te fizičkim i pravnim osobama.

Suradnja se ostvaruje međusobnim obavještavanjem, usklađivanjem djelatnosti
i dogovaranjem o provođenju pojedinih zsdataka i njihovim nositeljima.

Članak 4.

Organ uprave nadležan za inozemne poslove je Ministarstvo inozemnih
poslova.

Ministarstvo inozemnih poslova provodi utvrđenu vanjsku politiku Republike
Hrvatske i obavlja poslove i zadatke koji su mu stavljeni u nadležnost
ovim zakonom i drugim propisima.

Ministarstvo inozemnih poslova sudjeluje u utvrđivanju vanjske politike
Republike Hrvatske.

Članak 5.

Ministarstvo inozemnih poslova, na zahtjev predsjednika Republike, Sabora,
Vlade i organa uprave Republike Hrvatske ili na vlastitu inicijativu, daje
mišljenja o interesu Republike Hrvatske u području vanjske politike, kao
i prijedloge za pokretanje i razvijanje djelatnosti u području vanjske
politike i međunarodnih odnosa.

Članak 6.

Ministarstvo inozemnih poslova prema potrebi sudjeluje pri uspostavljanju
kontakata s inozemstvom putem predstavništava Republike Hrvatske u inozemstvu
i predstavništava drugih država i međunarodnih organizacija u Republici
Hrvatskoj.

II. MINISTARSTVO INOZEMNIH POSLOVA

1. Zadaci i organizacija

Članak 7.

Ministarstvo inozemnih poslova obavlja svoje poslove i zadatke neposredno
i putem predstavništava Republike Hrvatske u inozemstvu.

Poslovi i zadaci unutar djelokruga rada Ministarstva inozemnih poslova
su osobito:

1. zastupanje Republike Hrvatske u drugim državama, međunarodnim organizacijama
i na međunarodnim konferencijama,

2. razvijanje i unapređivanje odnosa Republike Hrvatske s drugim državama
i međunarodnim organizacijama, te predlaganje odgovarajućih odluka nadležnim
tijelima,

3. praćenje razvitka međunarodnih gospodarskih odnosa, te predlaganje
odgovarajućih odluka nadležnim tijelima,

4. zaštita interesa Republike Hrvatske i njenih fizičkih i pravnih osoba
u inozemstvu,

5. obavljanje stručnih radnji za razgovore i pregovore s predstavnicima
drugih država i međunarodnih organizacija

6. obavljanje stručnih radnji predviđenih,zakonom o sklapanju i izvršavanju
međunarodnih ugovora;

7. poticanje i pomoć u suradnji nadležnih tijela s inozemstvom u političkom,
gospodarskom, kulturnom, znanstvenom i drugim područjima;

8. praćenje razvitka i raspravljanje o pitanjima iz oblasti međunarodnog
prava,

9. održavanje i razvijanje svekolikih veza s predstavništvima stranih
država i međunarodnih organizacija u Republici Hrvatskoj,

10. trajna briga u suradnji s nadležnim tijelima u Republici Hrvatskoj,
o statusu Hrvata koji po bilo kojem osnovu žive izvan domovine,

Ustrojstvo Ministarstva inozemnih poslova uređeno je Pravilnikom o unultarnjem
ustrojstvu i načinu rada Ministarstva inozemnih poslova.

Članak 8.

Ministar inozemnih poslova može imenovati Savjet Ministarstva kao savjetodavni
organ. Članovi savjeta trebaju biti poznati znanstveni i javni radnici
koji se bave međunarodnim odnosima, a imenuje ih ministar inozemnih poslova
na vrijeme do opoziva ili zamjene.

Članak 9.

Ministarstvo inozemnih poslova vodi trajnu brigu o izobrazbi kadrova
za rad u Ministarstvu i predstavništvima Republike Hrvatske u inozemstvu,
te o njihovom stručnom usavršavanju.

Oblici izobrazbe mogu biti: diplomatska akademija, diplomatska škola,
tečajevi, seminari, stručna predavanj, ispiti i dr.

2. Predstavništva u inozemstvu

Članak 10.

Radi obavljanja poslova i izvršavanja zadataka iz članka 7. ovoga zakona
Republika Hrvatska usposlavlja u inozemstvu diplomatska predstavništva,
odnosno misije, konzularne urede i kulturno-informativne centre.

U istu se svrhu Republika Hrvatska koristi specijalnim misijama i svim
drugim međunarodnim pravom priznatim oblicima vanjskog zastupanja.

Predstavništva Republike Hrvatske iz ovoga članka osniva predsjednik
Republike Hrvatske na prijedlog Vlade Republike Hrvatske.

Članak 11.

Osobe zaposlene u predstavništvima Republike Hrvatske u inozemstvu nalaze
se u radnom odnosu na određeno ili na neodređeno vrijeme s Ministarstvom
inozemnih poslova.

Članak 12.

Diplomatski predstavnici i konzularni funkcionari Republike Hrvatske
u inozemstvu uživaju privilegije i imunitete u skladu s međunarodnim pravom.

Članak 13.

Sredstva za rad i djelovanje predstavništava Republike Hrvatske u inozemstvu
osiguravaju se u proračunu Republike Hrvatske.

Članak 14.

Ministarstvo inozemnih poslova vodi brigu o unajmljivanju, kupnji, izgradnji
i održavanju nekretnina u inozemstvu potrebnih za obavljanje djelatnosti
predstavništava.

Članak 15.

Šefove predstavništava Republike Hrvatske u inozemstvu postavlja i opoziva
predsjednik Republike ukazom, a izvanrednim i opunomoćenim ambasadorima
(veleposlanicima) i šefovima mislja (poslanicima) izdaje i akreditivna
pisma (vjerodajnice).

Članak 16.

Ambasada (veleposlanstvo) obavlja poslove navedene u Bečkoj konvenciji
o diplomatskim odnosima, a naročito:

- predstavlja Republiku Hrvatsku u državi prijema,

- štiti u državi prijema interese Republike Hrvatske i njenih fizičkih
i pravnih osoba,

- razvija prijateljske odnose i suradnju između Republike Hrvatske i
države prijema,

- obavještava nadležna tijela Republike Hrvatske o prilikama i situaciji
u državi prijema,

- obavještava državu prijema o prilikama i situaciji u Republici Hrvatskoj.

Ambasada (veleposlanstvo) razvija svoju djelatnost poglavito na političko-diplomatskom,
konzularnom, gospodarskom, kulturno-prosvjetnom, znanstveno-tehničkom i
informacijskom području.

Članak 17.

Diplomatski predstavnici akreditirani u više država obavljaju jednake
poslove u državi gdje imaju sjedište kao i u ostalim državama za koje su
akreditirani.

Članak 18.

Predsjednik Republike Hrvatske prema potrebi zaključuje sporazum s odgovarajućim
tijelom druge države o preuzimanju zaštite interesa u trećoj državi.

Članak 19.

Rang konzulata i konzularno područje određuje Vlada Republike Hrvatske
u suglasnosti s državom prijema.

Na čelu konzularnog predstavništva mogu biti karijerni ili počasni konzuli.

Šefove konzularnih predstavništava imenuje predsjednik Republike Hrvatske
na prijedlog Vlade Republike Hrvatske.

Članak 20.

Predsjednik Republike Hrvatske izdaje patentna pisma šefovima konzularnih
predstavništava.

Patentna pisma ostalim konzularnim funkcionarima izdaje ministar inozemnih
poslova.

Članak 21.

Konzulati obavljaju poslove navedene u Bečkoj konvenciji o konzularnim
odnosima, a naročito:

- štite interese Republike Hrvatske i njenih fizičkih i pravnih osoba,

- obevještavaju nadležna tijela u Republici Hrvatskoj o prilikama i
situaciji u državi prijema,

- obavještava državu prijema o prilikama i situaciji u Republici Hrvatskoj,

- razvija suradnju s hrvatskim iseljenicima i brinu o očuvanju njihovog
nacionalnog i kulturnog identiteta,

- pružaju pomoć državljanima Republike Hrvatske u ostvarivanju radnih,
socijalnih i ostalih prava u državi prijema,

- obavljaju upravne poslove i radnje iz oblasti unutarnjih poslova,
opće uprave, matičarstva, socijalne skrbi, i dr,

- pomažu u djelatnostima hrvatskih poduzeća i drugih privrednih subjekata,

- potiču razvitak kulturnih odnosa.

Članak 22.

Počasni konzularni funkcionari su državljani države prijema ili državljani
Republike Hrvatske koji uživaju ugled u dotičnoj zemlji, a svojim radom
i odnosom prema Republici Hrvatskoj garantiraju dobro obavljanje povjerenih
im funkcija.

Na počasne konzule primjenjuju se odredbe Bečke konvencije o konzularnim
odnosima.

Članak 23.

Počasni konzularni funkcionari djeluju po uputama ministra inozemnih
poslova, a troškove za rad konzulata snosi Republika Hrvatska.

Članak 24.

Kulturno-informativni centri obavljaju određene poslove u inozemstvu
u oblasti informacija i kulture.

Kulturno-informativni centri Republike Hrvatske u inozemstvu osnivaju
se odlukom Vlade Republike Hrvatske, koja imenuje direktore centara.

III. SLUŽBENICI MINISTARSTVA INOZEMNIH POSLOVA NA RADU U INOZEMSTVU

1. Opće odredbe

Članak 25.

Službenici ministarstva inozemnih poslova na radu u inozemstvu su: karijerni
diplomati, ugovorni diplomati, administrativno-tehničko osoblje i pomoćno
osoblje.

2. Karijerni diplomati

Članak 26.

Karijerni diplomati su službenici koji ispunjavaju uvjete za obavljanje
stručnih poslova u diplomatskoj, konzularnoj ili tuzemnoj službi.

Karijerni diplomati u radnom su odnosu s Ministarstvom inozemnih poslova
na neodređeno vrijeme.

Članak 27.

Uvjete za obavljanje poslova iz članka 26. stavka 1. ovoga zakona utvrđuje
ministar inozemnih poslova pravilnikom donijetim uz suglasnost Vlade Republike
Hrvatske.

Pravilnikom iz stavka 1. ovoga članka uređuju se osobito sljedeća pitanja:

- način i uvjeti stupanja u službu,

- napredovanje i kretanje u službi,

- nazivi i kategorije u službi inozemnih poslova,

- upućivanje u predstavništva Republike Hrvatske u inozemstvu,

- prava i raspored po povratku iz predstavništava Republike Hrvatske
u inozemstvu,

- radno-pravna pitanja, te pitanja zdravstvenog i socijalnog osiguranja.

Članak 28.

Prije stupanja u službu karijerni diplomati su dužni položiti ispit
sadržaj kojega određuje ministar inozemnih poslova posebnim aktom.

Karijerni diplomati započinju rad u službi inozemnih poslova u pravilu
u najnižoj kategoriji u tuzemnoj službi.

3. Ugovorni diplomati

Članak 29.

Ugovorni diplomati su službenici koji ispunjavaju uvjete za obavljanje
stručnih poslova u službi inozemnih poslova iz članka 27. ovoga zakona,
a zasnivaju radni odnos s Ministarstvom inozemnih poslova na određeno vrijeme
za obavljanje stručnih poslova u diplomatskoj ili u konzularnoj službi
koje u pravilu ne može biti dulje od 4 godine. Iznimno, to se vrijeme može
produžiti za najviše još 1 godinu ukoliko za to postoje osobito opravdani
razlozi, o čemu odluku donosi Vlada Republike Hrvatske.

Članak 30.

Uvjeti o zasnivanje radnog odnosa ugovornih diplomata utvrđuju se pravilnikom
iz članka 27. ovoga zakona.

Prilikom zasnivanja radnog odnosa s ugovornim diplomatima vodi se računa
o mogućnostima da se predmetno radno mjesto popuni iz redova karijernih
diplomata.

4. Administrativno-tehničko i pomoćno osoblje

Članak 31.

Administrativno-tehničko i pomoćno osoblje obavlja administrativne,
tehničke i pomoćne poslove i zadatke u Ministarstvu inozemnih poslova i
u predstavnlštvima Republike Hrvatske u inozemstvu.

Šef predstavništva Republike Hrvatske u inozemstvu može, uz prethodno
odobrenje ministra inozemnih poslova, sklopiti uovor o obavljanju administrativno-tehničkih
i pomoćnih poslova i s državljanima države prijema koji ispunjavaju uvjete
za obavljanje tih poslova.

Pri sklapanju ugovora iz stavka 2. ovoga članka poštuju se propisi države
prijema.

5. Prava i obveze službenika

Članak 32.

Vlada Republike Hrvatske može na prijedlog ministra inozemnih poslova,
a uz suglasnost rukovodioca organa uprave nadležnog za rad, odlučiti da
se službenicima, koji rade u predstavništvima Republike Hrvatske u državama
s posebno teškim klimatskim ili drugim uvjetima odobri korištenje godišnjeg
odmora do 45 radnih dana.

Bliže odredbe o načinu korištenja gođišnjih odmora i putnim troškovima
s tim u svezi propisuje ministar inozemnih poslova pravilnikom iz članka
27. ovoga zakona.

Članak 33.

Karijerni diplomati imaju pravo da po povratku iz diplomatske ili konzularne
službe u inozemstvu zadrže naziv i kategoriju koju su imali u predstavništvu
Republike Hrvatske u inozemstvu.

Članak 34.

Službenici u predstavništvima Republike Hrvatske u inozemstvu dužni
su osobito:

- štititi interese i ugled Republike Hrvatske,

- štititi prava i interese državljana Republike Hrvatske i njenih pravnih
osoba u državi prijema,

- unapređivati političke, gospodarske, kulturne i druge veze između
Republike Hrvatske i države prijema,

- postupati po uputama i nalozima Ministarstva inozemnih poslova,

- redovito izvještavati Ministarstvo inozemnih poslova o radu predstavništva,

- čuvati arhivu, dokumente, ključeve, pečate i štambilje predstavništva
kao i svekoliku imovinu predstavništva na način određen posebnim propisom,

- aktivno učestvovati u društvenom životu priređivanjem društvenih priredbi
i prisustvovanjem na njima,

- poštovati pravila ponašanja i običaje u državi prijema.

Članak 35.

Službenicima u predstavništvima Republike Hrvatske u inozemstvu i članovima
njihove uže obitelji koji žive s njima osobito je zabranjeno:

- miješati se u unutarnje stvari države prijema,

- preuzimati diplomatsko ili konzularno zastupanje trećih država u državi
prijema bez izričitog odobrenja Ministarstva inozemnih poslova,

- primati darove ili druge oblike materijalne ili nematerijalne naknade,
osim prigodnih i uobičajenih osobnih darova manje vrijednosti,

- primati strana odlikovanja i druga javna priznanja bez suglasnosti
Ministarstva inozemnih poslova,

- koristiti privilegije i imunitete koji im pripadaju, kao i diplomatsku
poštu, suprotno njihovoj namjeni,

- baviti se bilo kakvom lukrativnom djelatnošću ili drugom djelatnošću
nespojivom s diplomatskim statusom ili propisima i običajima držtve prijema.

Članak 36.

Ako je bračni drug službenika bio u času odlaska na rad u predstavništvo
Republike Hrvatske u inozemstvu u radnom odnosu, ili prijavljen kao nezaposlen
kod nadležnog tijela, vrijeme boravka po navedenom osnovu priznaje mu se
u radni staž. Troškovi koji iz toga proisteknu podmiruju se iz proračuna
Republike Hrvatske.

Članak 37.

Ukoliko međunarodnim ugovorima nije drugačije određeno Republika Hrvatska
snosi troškove zdravstvenih usluga koje službenik ili članovl njegove uže
obitelji koji s njim žive koriste u inozemstvu, pod uvjetom da se takve
usluge nisu mogle koristiti u Republici Hrvatskoj uslijed hitnosti slučaja
ili neekonomičnosti transporta.

Članak 38.

Plaće i ostali prihodi, službenika u predstavništvima Republike Hrvatske
u inozemstvu određuju se pravilnikom iz članka 27. ovoga zakona.

IV. PRIJELAZNE I ZAVRŠNE ODREDBE

Članak 39.

Do otvaranja diplomatskih i konzularnih predstavništava u drugim državama,
funkcije navedene u ovom zakonu mogu, uz suglasnost države prijema, obavljati
inozemni uredi Republike Hrvatske.

Članak 40.

Pravilnik iz članka 27. ovoga zakona donijet će ministar inozemnih poslova
u roku od tri mjeseca od dana stupanja na snagu ovoga zakona.

Članak 41.

Na osobe koje se na dan stupanja na snagu ovoga zakona nalaze u radnom
odnosu u Ministarstvu inozemnih poslova ne primjenjuju se odredbe članka
8. stavka 1., i 2. ovoga zakona.

Članak 42.

Stupanjem na snagu ovoga zakona u Republici Hrvatskoj stavlja se izvan
snage Zakon o obavljanju vanjskih poslova iz nadležnosti saveznih organa
uprave i saveznih organizacija ("Službeni list SFRJ", br. 56/91).

Članak 43.

Ovaj zakon stupa na snagu danom objave u "Narodnim novinama".

Klasa: 018-01/91-01/01

Zagreb, 26. lipnja 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 53/1991-1276
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)